PuzzleJig
Websted:	www.softakgames.com/puzzlejig

Et hvilket som helst billede fra din egen samling eller fra internettet kan trylles om til en svær opgave.

Når spillet er installeret, åbner det automatisk. Næste gang du vil spille, finder du programmet via Start-menuen under Programmer. Vælg PuzzleJig og derefter igen PuzzleJig.

Af og til, mens du har PuzzleJig åben, dukker der et vindue op, der fortæller dig, at du ikke har betalt for programmet. Hvis du ikke vil betale eller bare vil vente, så skal du klikke på det tal, som står i tekstfeltet i vinduet.

Over spillepladen er der en række med ni symboler. Vi tager dem fra venstre:
1:	
Henter et billede. Du kan hente et hvilket som helst billede hvor som helst på din harddisk.
2:	
Gemmer dit puslespil der, hvor du er nået til.
3:	
Omdanner det hentede billede til et puslespil.
4:	
Vender tilbage til originalen. Kan bruges til at skabe overblik.
5:	
Vender tilbage til puslespillet.
6:	
Ændrer baggrundsfarven. Vi anbefaler hvid.
7:	
Virker ikke i denne gratis version.
8:	
Læs kort information om spillet.
9:	
Læs hjælpetekst.

Du samler puslespillet ved at rykke rundt på brikkerne. Det gør du ved at klikke på en brik og så klikke på en tilstødende brik. De to bytter nu plads. Du kan altid klikke på knap nr. 4 (se liste ovenfor), for at få et overblik, og så klikke på knap nr. 5 for at vende tilbage til puslespillet.

Hvis du vil registrere og betale for spillet, så kan du i menuen Help vælge enten Registration eller Online registration.